cyanic-selkie/wikianc huggingface dataset:
Tikslas – Amerika
Istorija
2017 m. rugsėjį-spalį 16 dienų vyko „Tikslas – Amerika 2017“ savanorių ekspedicija į 11 šiaurės rytinių JAV valstijų ir sostinę Vašingtoną. Jos metu „Gabalėliai Lietuvos“ komanda aplankė 301 lietuvišką vietą 106 miestuose ir miesteliuose, pažymėjo jų koordinates, padarė 8424 jų nuotraukas, susitiko su beveik 200 žmonių išklausydami lietuviškų vietų istorijas, dalį pasakojimų nufilmavo, nuvažiavo 4523 km atstumą. Ekspedicija viršijo ir oficialų planą, mat buvo tikėtasi aplankyti apie 100 lietuviškų vietų.
2017 m. gruodžio pirmą internete paskelbtas „Tikslas – Amerika“ žemėlapis, į kurį sudėtos projekto metu aplankytos vietos, o taip pat papildomos vietos lankytuose regionuose, apie kurias pranešė Amerikos lietuviai, su kuriais „Tikslas – Amerika“ komanda užmezgė ryšį.
2018 m. rugpjūčio-rugsėjo mėnesiais įvyko antroji projekto ekspedicija: "Tikslas - Amerika 2018". Jos metu aplankytos 6 JAV Vidurio Vakarų valstijos, o taip pat aplankytos papildomos vietos JAV rytuose. Iš viso žemėlapyje pažymėta dar apie 250 naujų lietuviško paveldo vietų. 2018 m. lapkritį paskelbtas papildytas žemėlapis, išsiplėtęs iki ~600 vietų. Ši projekto dalis finansuota Vyriausybės kanceliarijos, Amerikos lietuvių, bei per Indiegogo surinktomis lėšomis. Be paveldo žymėjimo, fotografavimo ir aprašymo antrosios ekspedicijos metu taip pat buvo kuriamas siužetų ciklas LRT Kultūra kanalui.
Paskutinė "Tikslas - Amerika" ekspedicija į Vakarų ir Pietų JAV turėjo įvykti 2020 m., bet dėl koronaviruso pandemijos buvo atidėta į 2021 m. rugsėjį-lapkritį. Jos metu užfiksuota apie 100 lietuviško paveldo vietų Vakarų ir Pietų JAV. 2022 m. paskelbta pilna žemėlapio versija.
Vietų atrinkimas žemėlapiui
thumb|right|Lietuvių monumentas [[Naujojoje Britanijoje, Konektikute]] thumb|right|Lietuvių mokykla Voterberyje, [[Konektikutas|Konektikute]] thumb|right|Kenebunkporto lietuvių monumentas
„Tikslas – Amerika“ žemėlapyje žymimos visų pirma tos vietos, kurios turi lietuviškų detalių. Lietuviškomis detalėmis laikoma :
Visos vietos skirstomos į keturis lygius pagal lietuviškų detalių kiekį ir išlikimą, vietų kultūrinę ir meninę vertę, įdomumą turistui bei galimybes jas aplankyti.
Taip pat „Tikslas – Amerika“ žemėlapyje pažymėtos ir vietos, kuriose lietuviškų detalių neišlikę, jeigu jos svarbios Lietuvos ir lietuvių istorijai (pvz., vieta, kur išleistas pirmasis pasaulyje lietuviškas romanas „Algimantas“ ; vieta, iš kur į Kauną pakilo Lituanica ; Bostono vieta, kur išleista pirmoji pasaulyje lietuviška enciklopedija ). Pažymėtos ir ne lietuvių sukurtos vietos, kurios leidžia geriau suprasti ir patirti Amerikos lietuvių istoriją (pvz. Eliso sala, per kurią imigravo daug XIX a. atvykusių lietuvių ar Naismito krepšinio šlovės muziejus, kur kabo Arvydo Sabonio citata ir Šarūno Marčiulionio marškinėliai).
„Tikslas – Amerika“ žymimi tik nekilnojami objektai arba tie objektai, kurie iš esmės nejudinami (nuolatinės muziejų ekspozicijos ir pan.).
Šiuo metu „Tikslas – Amerika“ žemėlapis apima šias JAV valstijas: Ilinojų, Indianą, Konektikutą, Masačusetsą, Mičiganą, Meiną, Merilandą, Misūrį, Naująjį Džersį, Naująjį Hampšyrą, Niujorką, Ohają, Pensilvaniją, Rod Ailandą, Vermontą, Viskonsiną, Virdžiniją. Taip pat šias Kanados provincijas: Ontariją, Kvebeką.
Į „Tikslas – Amerika“ žemėlapį patenka šie JAV ir Kanados didmiesčiai: Baltimorė, Bostonas, Čikaga, Detroitas, Džersis, Filadelfija, Hamiltonas, Klivlandas, Los Andželas, Milvokis, Monrealis, Omaha, Niujorkas, Pitsburgas, Ročesteris, Torontas, Sent Luisas, Vašingtonas. Taip pat patenka mažesni miestai, kuriuose lietuvių itin daug: Bridžportas, Broktonas, Deitonas, Grand Rapidsas, Hartfordas, Niagara Folsas, Pitstonas, Šenandoa, Skrantonas, Spring Valis, Vestvilis, Vilks Baris, Vusteris ir daug kitų, o taip pat lietuviškos vietos, esančios už miestų ribų.
Priėmimas
„Tikslas – Amerika“ projektas paminėtas tiek Lietuvoje, tiek JAV ir Kanadoje. Lietuvoje informaciją apie projektą platino 15 min, Delfi , Bernardinai.lt , Alkas.lt , Kauno diena ir kiti portalai bei laikraščiai, žemėlapis pristatytas per televizijas LRT, LRT Lituanica , radijo stotis ZIP FM, LRT Opus.
„Tikslas – Amerika“ ekspedicijos dienoraščius straipsnių serijomis spausdino Amerikos lietuvių laikraštis Draugas, miniserialą sukūrė LRT.
Taip pat apie projektą rašė Pensilvanijos anglies regiono, kur lietuviškų vietų yra daugiausia, angliška (nelietuvių) spauda , projektas susilaukė Bucknell koledžo dėmesio.
Apie projektą rašė ir Rusijos portalai, Anglijos lietuvių portalas.
Projekto ateitis
Siekiama, kad projektas apimtų visą JAV ir Kanados lietuvišką paveldą.
Vykintas Slivka
Vykintas Slivka (g. 1995 m. balandžio 29 d. Panevėžyje) – Lietuvos futbolininkas, saugas.
Karjera
Gimė Panevėžyje, treniravosi „Ekrano“ jaunimo komandoje. 2014 m. Vykintas Slivka pasirašė kontraktą su italų futbolo grandu Turino „Juventus“. Tiesa, komandoje taip ir nesužaidė, nors buvo pakviestas į pagrindinę sudėtį.
2017 m. liepos pabaigoje pasirašė trejų metų sutartį su Škotijos Hibernian FC klubu. 2020 m. birželio pabaigoje sutartis su Edinburgo klubu nebuvo pratęsta.
2020 m. rugpjūčio pabaigoje pasirašė dvejų metų sutartį su Atėnų „Appolon Smyrnis“ klubu.
2022 m. liepos mėn. persikėlė į kitą Graikijos klubą – PAS Lamia 1964.
Žaidimas rinktinėje
2022 m. rugsėjo 22 d. pasižymėjo įvarčiu rungtynėse prieš Farerus. Tuo metu pirmavo varžovai, o po V. Slivkos smūgio rezultatas tapo lygus (1:1).
Nemuno žemupio kapinynų kultūra
thumb|230px|right|[[Geležies amžius|Geležies amžiaus baltų archeologinės kultūros: {{legend|#4E9A06|Dulokaimio-Kovrovo kultūra (sembai ir notangai)}} {{legend|#73D216|Olštyno kultūra (galindai?)}} {{legend|#8AE234|Sūduvių kultūra (jotvingiai)}} {{legend|#729FCF|Nemuno žemupio kapinynų kultūra (kuršiai)}} {{legend|#FCAF3E|Brūkšniuotosios keramikos kultūra}} {{legend|#F57900|Milogrado kultūra}} {{legend|#CE5C00|Dniepro-Dauguvos kultūra}} {{legend|#EDD400|Pamario kultūra}} {{legend|#FCE94F|Varpinių kapų kultūra}}]] Nemuno žemupio kapinynų kultūra – geležies amžiaus ir viduramžių baltų archeologinė kultūra, II–VII a. gyvavusi dabartinėje šiaurės vakarų Lietuvoje.
Teritorija
Šios kultūros pėdsakų aptinkama Nemuno žemupyje ir Klaipėdos krašto šiaurės rytuose. Ne vėliau kaip VIII a. šiose srityse gyveno baltai kuršiai.
Maždaug nuo V a. Baltijos jūros pietinėje pakrantėje galima rasti skandinavų kultūrų pėdsakų (Gruobinios gyvenvietėje).
Laidosena
Laidota, skirtingai nuo gretimos sūduvių kultūros, palaikų nedeginant. Mirusieji guldyti ant nugaros, ištiestomis kojomis, krūtinės srityje įvairiai sudėtomis rankomis. Kapai neapdėti akmenų vainikais, nėra miniatiūrinių puodelių, tačiau kapuose randama daug kitų įkapių. Daug iš Romos atkeliavusių daiktų. Kultūra panaši į vakarų Lietuvos kapinynų srities kultūrą.
Gyvenvietės
Namus įsirengdavo daugiausia prie vandens telkinių.
Maždaug nuo V a. ant stačių šlaitų ar uždarose vietose statytos gyvenvietės, jos buvo sutvirtintos žemės pylimais ir medinėmis statinėmis tvoromis, gyvenviečių plotas sudarydavo apie 0,5–1 ha.
Ekonomika
Kaip ir gretimų kultūrų atstovai, šios kultūros žmonės vertėsi žemdirbyste, gyvulininkyste, medžiokle ir žvejyba. Be to, tikriausiai buvo svarbi prekyba gintaru ir tauriaisiais metalais – bronza ir sidabru.
Gorontalų kalba
Skiriamos šios tarmės: Rytų Gorontalo, Gorontalo miesto, Tilamutos, Suvavos ir Vakarų Gorontalo.
Ši kalba užrašoma lotynišku raštu. Gorontalų kalbai kyla išnykimo pavojus, nes dauguma jaunuomenės dažniau vartoja indoneziečių kalbą.
Sodai (Prienai)
Sodai – kaimas Prienų rajono savivaldybėje, 7 km nuo Kašonių.
Kaimo vietovardžiai: Dukurniškė, Jaučbalė, Lankupė, Ožkabalė, Ožkabalės kalnas, Paežerė, Pabalys, Pašepetys, Revas, Sodų bala.
Out of Line Music
Out of Line Music – Vokietijos garso įrašų kompanija, kuri leidžia įvairių stilių muziką, tokią kaip electro, EBM, synthpop.
Antono Malatinskio stadionas
Antono Malatinskio stadionas  – futbolo stadionas Trnavoje, Slovakijoje. Namų rungtynes žaidžia FC Spartak Trnava. 1998 m. pervadintas praeityje garsaus futbolininko ir trenerio Antono Malatinskio garbei.
2013–2015 m. renovacija
2013–2015 m. renovuotas ne tik stadionas, bet ir šalia esantis prekybos centras „City Arena“.
Atnaujinimo darbai kainavo € 79 milijonus, € 28 milijonai buvo skirti stadiono rekonstrukcijai. Slovakijos vyriausybė skyrė € 13 milijonus.
Nepaisant rekonstrukcijos darbų, kurių metu buvo nugriautos trys tribūnos, FC Spartak Trnava žaidė namų rungtynes rekonstruojamame stadione.
Renovuotas stadionas atidarytas 2015 m. rugpjūčio 22 d. Atidarymo dieną vyko draugiškos futbolo rungtynės tarp Spartak Trnava ir Brazilijos klubo Clube Atlético Paranaense. Svečiai nugalėjo rezultatu 2:0.
Berlyno koncertų rūmai
Berlyno koncertų rūmai, anksčiau – Karališkojo teatro rūmai (Königliches Schauspielhaus) – neoklasicizmo stiliaus koncertų salė Berlyne, Vokietijoje.
Pastatą suprojektavo žymus to laiko architektas Karlas Frydrichas Šinkelis, pastatas buvo pastatytas 1818–1821 m. ant Nacionalinio teatro, suprojektuoto architekto K. G. Langhanso, griuvėsių, likusių po 1817 m. gaisro. Į naująjį statinį įterptos senojo portiko kolonos. Statinys subombarduotas per Antrąjį pasaulinį karą, vėliau rekonstruotas, išorė atkurta kone identiškai. Šiuo metu koncertų rūmuose įsikūręs simfoninis orkestras Konzerthausorchester Berlin.
Pastatą puošią skulptūros muzikos ir dramos tema. Pastato fasade – milžiniškas jonėninis portikas su laiptais, kuriuos vainikuoja Apolono skulptūra, kurioje jis lekia grifų traukiamu vežimu. Prieš teatrą pastatyta marmurinė Frydricho Šilerio statula, kurią 1869 m. iškalė Reinholdas Begasas. XX a. 4 deš. naciai ją pašalino, kūrinys į savo vietą grąžintas 1988 m.
Amerikiečių akustikos eksperto L. Beraneko vertinimu, kuris rėmėsi dirigentų, muzikantų ir išmanančių klausytojų apklausomis, akustiniu požiūriu ši koncertų salė yra viena iš penkių geriausių pasaulyje.
Lee Remick
Ly Ana Remik (, 1935 m. gruodžio 14 d. Kvinsis, JAV – 1991 m. liepos 2 d. Los Andželas, JAV) – amerikiečių aktorė. Dviejų „Auksinių gaublių“ laimėtoja, taip pat nominuota „Oskaro“ ir „Tony“ apdovanojimams.
Biografija
Ly Remik 1935 m. gruodžio 14 d. gimė Masačusetse. Jaunystėje lankė šokių mokyklą bei Bernardo koledže vaidybos kursus, taip pat – Niujorke „Aktorystės studiją“. 1953 m. Ly Remik debiutavo Brodvėjuje.
Kine debiutavo 1957 m., suvaidinusi Ilijos Kazano filme „Veidas minioje“ („A Face in the Crowd“). Po to sekė žymūs vaidmenys filmuose „Ilga karšta vasara“ („The Long, Hot Summer“, 1958) ir „Žmogžudystės anatomija“ („Anatomy of a Murder“, 1959). 1960 m. antrą kartą vaidino Ilijos Kazano režisuotame filme, tai buvo „Laukinė upė“ („Wild River“). 1962 m. Ly Remik, kaip geriausia aktorė, už Kirstenės Arnesen Klei, Džeko Lemono personažo žmonos vaidmenį filme „Vyno ir rožių dienos“ („Days of Wine and Roses“) buvo nominuota „Oskarui“.
Su pirmuoju vyru prodiuseriu Bilu Koleranu (santuoka 1957–1968 m.) Remik susilaukė sūnaus Metju (Matthew) ir dukters Ketrinos (Katherine). Jos antrasis vyras buvo britų prodiuseris Viljamas „Kipas“ Govenas (santuoka 1970–1991 m.). Sulaukusi 55-erių, Ly Remik 1991 m. liepos 2 d. nuo inkstų vėžio mirė savo namuose Los Andžele. Už indėlį į kino industriją Holivudo šlovės alėjoje jai įspausta žvaigždė.
Šiliškių lobis
Šiliškių lobis – monetų lobis, rastas 1965 m. rugsėjo 30 d. Šiliškių kaime, Akmenės rajone.
Savo sklype kasdama bulves, molinį puodą su monetomis aptiko J. Grybauskienė. Lobį iš jos paėmė Papilės mokytoja, kraštotyrininkų būrelio vadovė Genovaitė Putinaitė su mokiniais.
Manoma, kad lobis užkastas XVIII a. pradžioje; apie tai sprendžiama iš to, kad vėlyviausia moneta nukaldinta 1716 m.
Lobio vietoje J. Grybauskienė dar aptiko 2 monetas ir molio šukių. 1965 m. gruodžio 25 d. tuometiniam Lietuvos TSR istorijos ir etnografijos muziejui mokytoja iš viso perdavė 694 monetas. Monetas išsamiai aprašė Eugenijus Ivanauskas knygoje „Lietuvos pinigų lobiai”.
Metro stotis
thumb|right|250px|Georg-Brauchle-Ring stotis [[Berlynas|Berlyne.]] thumb|right|250px|[[Archeologija|Archeologinių iškasenų paroda Atėnų metro stotyje.]] Metro stotis – geležinkelio stoties kompleksas, aptarnaujantis metropoliteną. Metro stotyje keleiviai gali įsigyti bilietus, yra įrengtos platformos, evakuacijos išėjimai ir pan.
Metro stotys įrengiamos taip, kad keleiviai galėtų kuo lengviau pasiekti kelius, prekybos centrus, įvairius pastatus, kitų transporto rūšių mazgus.
Įprastai metro stotys įrengiamos po žeme, o įėjimai ir išėjimai keleivius nuveda į gatvės lygį ar atskirą stotį. Metro stočių įrengimas po žeme leidžia sutaupyti vietos kitoms transporto priemonėms ar įvairiai infrastruktūrai. Tai ypač naudinga tankiai apgyvendintose vietovėse, kai žemės plotas yra labai ribotas.
Kartais metro stotys ar linijos būna iškeliamos į viršų, kai vietovė nėra tankiai apgyvendinta ar yra laisvos vietos, šitaip sutaupant įrengimo kaštus.
Įprastai virš metro stočių gatvės lygyje yra metro ženklas ir stotelės pavadinimas. Dažniausiai įrengiami keli įėjimai, kad keleiviams būtų patogiau ir greičiau pasiekti norimos krypties stotį.
Metro stotyje be bilietų pardavimo vietų (automatinių ir ne automatinių) yra bilietų patikros vartai, per kuriuos keleiviai, turintys galiojantį bilietą, gali patekti į stotį. Kai kuriuose miestuose vietoj šių vartų metro vagone bilietus tikrina konduktorius.
Didžiausias metro stoties tinklas pasaulyje yra Paryžiuje – Gare de Châtelet–Les Halles stotis per dieną aptarnauja apie 750 000 keleivių, o vien Réseau Express Régional metro naudojasi 493 000 keleivių.
Aukščiausiai įkurta metro stotis yra Niujorko metropoliteno Smith–Ninth Streets stotis. Ji įrengta 26,7 m aukštyje. 2016 m. ši stotis aptarnavo 1 533 167 keleivius.
Šiauriausiai pasaulyje esanti metro stotis yra 1989 m. atidaryta Helsinkio metro Mellunmäki stotis.
2017 m. Europos trumpo baseino čempionatas
2017 m. Europos trumpo baseino čempionatas – 19-asis Europos trumpo baseino čempionatas, kuris vyko 2017 m. gruodžio 13 d. – 17 d. Danijos mieste Kopenhagoje. Varžybos vyko naujai pastatytoje Karališkojoje arenoje, kuri talpina 12 500 žiūrovų, ir tai buvo pirmas renginys joje.
Tai buvo antras toks renginys Danijoje po 2013 m. čempionato Herninge.
Vyrų rungtys
Paaiškinimai: WR – pasaulio rekordas; WBT – geriausias pasaulio laikas; ER – Europos rekordas; NR – nacionalinis rekordas; CR – čempionato rekordas; WJ – jaunimo pasaulio rekordas.
Moterų rezultatai
Paaiškinimai: WR – pasaulio rekordas; WBT – geriausias pasaulio laikas; ER – Europos rekordas; NR – nacionalinis rekordas; CR – čempionato rekordas; WJ – jaunimo pasaulio rekordas.
Vytautas Rumšas
Vytautas Rumšas (g. 1951 m. gruodžio 3 d. Plungėje) – lietuvių aktorius, režisierius.
Biografija
1969–1973 m. mokėsi Lietuvos valstybinės konservatorijos Aktorinio meistriškumo katedroje (kurso vadovas – Henrikas Vancevičius, specialybės pedagogė – Algė Savickaitė).
Nuo 1973 m. dirba Lietuvos nacionaliniame dramos teatre, 2000–2005 m. buvo jo gen. direktoriumi.
Nuorodos
Aktoriaus IMDb profilis
FK Elektrėnai
Elektrėnų FK – Lietuvos futbolo klubas iš Elektrėnų.
Guniai
Guniai – buvęs kaimas Jonavos rajono savivaldybėje, dabar pietvakarinė Keižonių kaimo dalis ties Neries ir Vėgėlės upių santaka. Aptikta Gunių senovės gyvenvietė, datuojama I tūkstantmečio 1-ąja puse.
Sodaičiai
Sodaičiai – kaimas Radviliškio rajono savivaldybėje, 7 km į pietvakarius nuo Tyrulių, prie Tyrulių pelkės.
Istorija
XX a. pr. minimi kaip Šudaičiai.
Latarakas
Latarakas arba La-tarakas – dievas Mesopotamijos mitologijoje. Artimai susijęs su dievu Lulalu, su kuriuo II tūkst. pr. m. e. pabaigoje sudarė dievybių diadą.
Ši antraeilė dievybė buvo garbinama Uruke ir jo apylinkėse. Vėlesniais laikais laikytas demonu, galinčiu apsaugoti nuo blogio. Aptikti Marduk-mušalimo ir jo sūnaus Nana-mansumo cilindriniai antspaudai, kurių įrašuose nurodyta, kad jų savininkai buvo dievo Latarako tarnai. Manoma, kad Latarakas buvo šeimos dievas, jo kultas buvo perduodamas iš kartos į kartą.
Teigiama, kad Latarakas Naujosios Asirijos karalystės laikais galėjo būti vaizduojamas kaip būtybė su žmogaus kūnu ir liūto galva, apsisiautusi liūto kailiu, laikanti rankoje rimbą. Šiuo laikotarpiu Latarako ir Lulalo statulėlės apsauginės magijos tikslais būdavo užkasamos palei duris.
Viename maginiame tekste minimas tarp dievybių, galinčių apsaugoti nuo burtų (drauge su Lulalu).
Skroblaus slėnis Rudnioje
thumb|250px|Rudnios šiaurinis kalvaragis Skroblaus slėnis Rudnioje – kompleksinis gamtos paminklas Varėnos rajone, Dzūkijos nacionaliniame parke, Skroblaus rezervate, ties Rudnios kaimu. Skroblaus upelis šiame kaime sudaro labai raiškų ir gilų slėnį, visas kaimas yra atsidūręs duburyje, supamame labai stačių, pušynais apaugusių kalvų.
Raudonuogė brienė
Raudonuogė brienė (Bryonia dioica) – moliūginių (Cucurbitaceae) šeimos, brienės (Bryonia) genties augalas.
Augalas vijoklinis, ūsais besitvirtinantis prie kitų augalų, medžių, atramų. Užauga iki 3 m aukščio. Lapai penkiaskiaučiai, šiurkštūs. Žiedai balti arba melsvi. Vaisius – raudona uoga.
Auga vidurio ir pietų Europos miškuose. Augalas nuodingas, sukelia vėmimą, diarėją, kraujavimą. Didesnė dozė sukelia galvos svaigimą, paralyžiuoja nervų sistemą, gali sukelti mirtį. Kelis kartus apvirintos šaknys vartojamos maistui. Augalas naudojamas liaudies medicinoje.
Surdegio valsčius
Surdegio valsčius – buvęs administracinis-teritorinis vienetas šiaurės rytų Lietuvoje. Centras – Surdegis.
Istorija
1919 m. liepos 1 d. priimtame Lietuvos Respublikos apskričių sienų ir jų centrų įstatyme tarp valsčių minimas ir Surdegių valsčius. Tačiau metų pabaigoje šis valsčius buvo panaikintas prijungiant prie Subačiaus valsčiaus.
Ūdekų vėjo malūnas
Ūdekų vėjo malūnas – kepurinis, akmeninis–medinis vėjo malūnas, stovintis Pakruojo rajone, Linkuvos seniūnijoje, Ūdekų kaime, Pakalnės gatvėje. Pasiekiamas išsukus iš kelio į vakarus, link Gudžiūnų.
1993 m. objektas paskelbtas valstybės saugomu inžinerinio paveldo paminklu. miniatiūra|240px|left|Šalia malūno – apleistas pagalbinis pastatas
Konstrukcija
Išlikusi malūno technologinė įranga:
Istorija
Malūnas pastatytas apie 1902 m. Pirmasis pastato savininkas buvo Šurna, vėliau - Nociunskis, Plūkas. 1914 m. malūną iš Plūko nupirko Linkavičių dvaro eigulys Karolis Rozenfeldas.
Apie 1931 m. malūne buvo įrengtas garo katilas. Naudotas girnoms sukti, kai nebūdavo vėjo. Garo katilas veikė apie ketverius metus.
Pokaryje, 1948 m. malūną perėmė Joniškio apskrities pramonės kombinatas. Sparnai malūnui buvo reikalingi iki 1959 m., kuomet buvo įvesta elektra. XX a. pabaigoje malūnas rekonstruotas, pritaikytas pobūviams, laisvalaikio praleidimui - įrengta sauna su baseinu, pobūvių salės.
Vivien Danguolė Pupkevičiūtė
Vivien Danguolė Pupkevičiūtė – profesionali Lietuvos krepšininkė.
Danguolė gimė ir iki 17-os metų gyveno Vokietijoje, kur nuo 9-ių metų ir pradėjo lankyti krepšinio treniruotės.
Pirmas Danguolės klubas buvo Citybasket Recklinghausen. Pirmieji treneriai - Martin Karbe ir Hans-​Jürgen Wochian.
Būdama 16-os metų buvo pakviesta žaisti į Vokietijos Bundeslygos QOOL Sharks Würzburg moterų komandą.
O jau kitais 2021 metais 17-os metų buvo pakviesta žaisti už Lietuvos Šiaulių miesto "Šiaulių Šiauliai-Vilmers" moterų komanda.
Taip pat už Šiaulių KA „Saulė“-ŠSG komandą, moksleivių krepšinio lygoje, Danguolė užstatė įspūdingą rekordą.
Jaunių merginų U18 čempionato sausio mėnesio rungtynėse surengė fantastišką pasirodymą pelnydama 51 tašką, perimdama 10 kamuolių ir surinkdama net 60 naudingumo balų!
Danguolė tapo Europos čempionė
Tais pačiais 2021 metais Danguolė buvo pakviesta į Lietuvos U18 merginų rinktinę, su kuria dalyavo Graikijoje, Herakliono mieste, vykusiame 2022 Europos Čempionate, kuriame finale nugalėjusios Ispanijos rinktinę, rezultatu 78:75, tapo Europos čempionėmis.
Šaltiniai
https://mkl.lt/isrinktos-mkl-sausio-menesio-zvaigzdes/
https://www.fiba.basketball/europe/u18women/2022/
Astrynos valsčius
Astrynos valsčius – buvęs administracinis-teritorinis vienetas dabartinėje vakarų Baltarusijos teritorijoje. Centras – Astryna.
Istorija
Įkurtas XIX a. Vilniaus gubernijoje. 1929 m. birželio 21 d. prijungta dalis naikinamo Dambravos valsčiaus.
Gyvenvietės
Valsčiaus gyvenvietės 1870 m. (skliausteliuose – baltarusiškai):
Sąjunga už liaudies judėjimą
Sąjunga už liaudies judėjimą – buvusi centro dešiniųjų politinė partija Prancūzijoje. Tai buvo viena iš dviejų didžiausių to meto politinių partijų Prancūzijoje kartu su centro kairiąja socialistų partija (PS). UMP buvo įkurta 2002 m., kai susijungė kelios centro dešinės partijos, vadovaujamos prezidento Žako Širako. 2015 m. gegužę partija buvo pervadinta ir ją pakeitė Respublikonai (Les Républicains).
UMP Nacionalinėje Asamblėjoje turėjo absoliučią daugumą 2002–2012 m. Partija buvo Europos liaudies partijos (ELP), Centristų demokratų internacionalo (CDI) ir Tarptautinės demokratų sąjungos (TDS) narė.
Hlohovecas
Hlohovecas  – miestas Trnavos krašte, pietvakarių Slovakijoje. Hlohoveco apygardos administracinis centras. 22 079 gyventojai (2015 m. duomenys). Per miestą teka Vahas.
Istorija
Rašytiniuose šaltiniuose pirmą kartą paminėtas 1113 m., kaip Galgocz. 1362 m. suteiktos miestelio teisės. 1663 m. okupuotas Osmanų imperijos. 1685 m. atkovotas austrų.
1720 m. pastatyta renesanso–baroko stiliaus pilis, kurios vietoje stovėjo viduramžių pilis. 1802 m., netoli pilies, pastatytas ampyro stiliaus teatras, jojimo mokykla bei baroko stiliaus parko paviljonas.
Arkangelo Mykolo aikštėje stovi gotikinė Arkangelo Mykolo bažnyčia. Šalia bažnyčios išlikusi XVIII a. Šv. Onos koplyčia. 1492 m. statyta pranciškonų bažnyčia ir vienuolynas. Dalį vienuolyno patalpų naudoja nacionalinis istorijos ir geografijos muziejai.
Bielyčios valsčius
Bielyčios valsčius – buvęs administracinis-teritorinis vienetas dabartinėje vakarų Baltarusijos teritorijoje. Centras – Bielyčia.
Istorija
Įkurtas XIX a. Vilniaus gubernijoje. 1926 m. sausio 22 d. prijungta dalis naikinamo Pacauščynos valsčiaus. 1929 m. balandžio 11 d. prie Bielyčios valsčiaus prijungta dalis Hančarų valsčiaus, o dalis Bielyčios valsčiaus prijungta prie Tarnavos valsčiaus, Žaludko valsčiaus ir Arlios valsčiaus.
Gyvenvietės
Valsčiaus gyvenvietės 1870 m. (skliausteliuose – baltarusiškai):
Alvidas Tautkus
Biografija
Alvidas Tautkus gimė Raseinių rajone, Šiluvos miestelyje. Šiluvoje baigė vidurinę mokyklą. 1971 m. įstojo į Vilniaus universitetą. Mokėsi filologijos fakultete vokiečių kalbą.
Baigęs 1976 metais pradėjo dirbti vokiečių kalbos dėstytoju.
Rondo
1976 metais kartu su broliu Gintautu Tautkumi įkūrė vokalinį instrumentinį ansamblį, kuriam 1985 metais buvo suteiktas „Rondo“ vardas.
Lietuvos Kultūros ministerija 1985 metais brolių Tautkų vadovaujamam ansambliui suteikė RONDO vardą. Populiaresnės, žymesnės Rondo dainos: Pelenė, Laukų gėle, Lietuvai, Su Tavim, Dviese (Egle mano sese) miniatiūra| ''Rondo' grupės albumo viršelis (1976)
Pop Centras, renginių organizavimas
1991 metais Alvidas Tautkus įkūrė koncertinę – leidybinę įstaigą POP CENTRAS. Nuo to laiko Alvidas Tautkus aktyviai vykdo koncertų, renginių, festivalių organizavimo veiklą. Dar dirbant POP CENTRE, Alvido Tautkaus iniciatyva buvo organizuojamas lietuviškos pop muzikos festivalis „POP ART“, trukęs ištisą dešimtmetį (1998–2008) ir pristatęs Lietuvos muzikos mylėtojams didžiulį kiekį naujų atlikėjų, dainų, leidinių bei televizijos transliacijų.
POP CENTRAS vykdė ir prodiuserinę veiklą. Tai buvo pirmieji bandymai lietuviško šou verslo istorijoje išleisti į „pasaulį“ naujus kolektyvus, kuriems būdavo parenkamas muzikos prodiuseris, koncertmeisteris, choreografas, rūbų dizaineris. Organizuota plati reklaminė kampanija bei koncertiniai turai. Tuo pat metu būdavo leidžiami prodiusuojamo kolektyvo leidiniai (MC, CD ir pan.) Pop Centras prodiusavo grupes, tarp kurių:
ATM Kompanija
Nuo 2008 m. Alvidas Tautkus yra koncertinės įstaigos ATM Kompanija vadovas. Ši koncertinė organizacija taip pat rengia daugybę gastrolių po Lietuvos miestus ir miestelius bei didžiausias Lietuvos arenas: Kauno Žalgirio arena, Klaipėdos Švyturio arena, Šiaulių arena.
Vilniaus apskritis (reikšmės)
Vilniaus apskritis – buvęs administracinis-teritorinis vienetas Abiejų Tautų Respublikoje, Rusijos Imperijoje, Lenkijos Respublikoje ir Lietuvoje. Centras – Vilnius. Apskričiai priklausė dabartinės pietryčių Lietuvos ir šiaurės vakarų Baltarusijos žemės.
Samantha Rosette
Samanta Li Džonson Rozetė (Samantha Lee Johnson Rosette g. 1998 m. sausio 15 d.) – amerikiečių futbolininkė, krašto gynėja. Žaidė ir Lietuvoje. Atstovavo Šiaulių „Gintros“ klubui.
Karjera
Niujorke gimusi amerikietė rungtyniauja krašto gynėjos pozicijoje, tačiau gali žaisti ir aukščiau, ir centro gynėja.
FC Gintra
2022 m. persikėlė rungtyniauti į Lietuvą. Atstovavo „Gintros“ klubui.
2022 m. kovo 27 d. debiutavo A lygos rungtynėse prieš FC Hegelmann. Šiaulietės šiose rungtynės rezultatu 2:1 palaužė varžoves. Samantha Rosette pelnė lemiamą įvartį, kuris garantavo pergalę minimaliu rezltatu.
Statistika
Spalvų reikšmės:
Pilies aikštė
dešinėje|miniatiūra|250x250px|2012 m. vaizdas Pilies aikštė  – aikštė Berlyne, Vokietijoje.
Kadaise aikštė buvo didžiulio gyvenamojo komplekso, vadinto Miesto pilimi, dalis. 1451 m. iškilęs statinys tapo Bradenburgo kurfiurstų rezidencija. XVI a. viduryje kurfiurstas Frydrichas III įsakė atlikti barokinio stiliaus rekonstrukciją, pilis tapo rūmais. 1698-1716 m. vykusius statybos darbus prižiūrėjo architektas Andreasas Šliuteris. Per Antrąjį pasaulinį karą rūmai stipriai apdegė, tačiau 1945 m. buvo iš dalies rekonstruoti ir paversti muziejumi. Įkūrus VDR, nepaisant protestų, 1950-1951 m. rūmai nugriauti, aikštė pavadinta Markso ir Engelso vardu. Iš rūmų teliko tik arkos pavidalo fasadas, šis portalas dabar yra Valstybės tarybos pastato dalis. 1989 m. aikštei grąžintas vardas, 1993 m. pastolius apdengus audiniu, sukurta buvusių rūmų kopija.
Buvusio pastato puošybą mena originalios skulptūros, tarp jų ir Dresdeno skulptoriaus Baltazaro Permoserio didingos atlantų skulptūros.
Australijos mažasis pingvinas
Australijos mažasis pingvinas (Eudyptula novaehollandiae) – pingvinų (Sphenisciformes) būrio paukštis. Radioaktyvios anglies metodu ir DNR analize nustatyta, kad Australijos pingvinas ir mažasis pingvinas yra skirtingos rūšys.
Paplitę pietinėse Australijos pakrantėse ir Naujojoje Zelandijoje Otago apylinkėse. . Į Otago apylinkes atkeliavo 1500–1900 metais iš Australijos.
Vienas iš mažiausių pingvinų. Kūno ilgis 30 – 40 cm, sveria 1 kg. Plunksnos yra ryškesnės ir tamsesnės už mažojo pingvino. Bendruomeniniai paukščiai: medžioja ir veisiasi didelėmis grupėmis. Triukšmingi. Išskirtinis požymis – dvi vados per metus.
Peter Ademo
Piteris Ademas (g. 2003 m. sausio 11 d.) – Nigerijos futbolininkas, saugas.
Karjera
Žinoma, kad 2022 m. priklausė Daugavpils, tačiau Latvijos klubas nuomos pagrindais išnuomojo žaidėją Alytaus „Dainavai“.
2022 m. birželio 20 d. rungtynėse prieš Panevėžys B pelnė debiutinį įvartį Pirmoje lygoja.
Sodalė I
Sodalė I – kaimas Kelmės rajono savivaldybėje, 9 km į pietryčius nuo Kražių, prie kelio. Piečiau teka Kražantė.
Peter Ademo
Karjera
2022 m. rugpjūčio 5 d. rungtynėse prieš FK Garliava pasižymėjo pelnydamas du įvarčius. Dzūkijos klubas nugalėjo varžovus rezultatu 2:0.
DFK Dainava
2023 m. atstovavo „Dainavos“ klubui. 2023 m. kovo 4 d. debiutavo A lygoje rungtynėse prieš FC Hegelmann.
2023 m. balandžio 29 d. pelnė įvartį rungtynėse prieš „Džiugo“ klubą. Rungtynės baigėsi rezultatyviomis lygiosiomis (2:2).
2023 m. birželio 26 d. pranešta, kad žaidėjas nuomos pagrindais keliasi į FC Sheriff (Moldova).
Statistika
Spalvų reikšmės:
Adolfas Lapinskas
Adolfas Lapinskas (1844 m. spalio 29 d. Sintautų kaime, Vilkaviškio apskritis – 1909 m. liepos 5 d. Račkose, dab. Lenkija) – Romos katalikų kunigas, poetas, tautosakos rinkėjas.
Sacharos kalbos
Sacharos kalbos – kalbų pošeimė, savo ruožtu priskiriama didesnei Nilo-Sacharos kalbų šeimai, paplitusi šiaurės ir vidurio Afrikoje (Čade, Nigeryje, šiaurės rytų Nigerijoje ir pietų Libijoje). Didžiausia jai priklausanti kalba yra kanurių kalba (kartais laikoma kalbų grupe), kuria kalba apie 10 mln. kalbėtojų.
Adolfas Lapinskas
Biografija
Mokėsi Sintautų pradinėje mokykloje, Marijampolės progimnazijoje, Seinų kunigų seminarijoje. 1868 m. įšventintas kunigu, vikaravo Lomžoje, Raigarde ir Tykocine, klebonavo Liubotine bei Račkose. Seminarijos profesoriaus Jono Jamelkovskio paragintas, užrašinėjo lietuviškas mįsles, priežodžius ir dainas tuometinėse Marijampolės bei Kudirkos Naumiesčio apskrityse. Rusų valdžia spausdinti rinkinio lotyniškomis raidėmis neleido, rankraštis dingo. Prarastas ir jo sukurtas eilėraščių rinkinys „Garsas jaunystės“, pasirašytas Lauro Šekšnapelvio slapyvardžiu. Mirė ir palaidotas Račkose.
Thomas Steu
Thomas Steu (g. 1994 m. vasario 9 d. Bliudence) – Austrijos rogučių sportininkas, olimpinis ir pasaulio prizininkas. Varžosi dvejetų kategorijoje kartu su Lorenz Koller.
Biografija
2012 m. duetas dalyvavo jaunimo žiemos olimpinėse žaidynėse. Vaikinų dvejetų varžybose austrai liko 6-oje vietoje, o komandinėje estafetėje kartu su Austrijos nacionaline rinktine pelnė bronzos medalius.
2017 m. Europos čempionate pelnytas pirmasis medalis - sidabras komandinėje estafetėje.
Savo debiutinėse 2018 m. žiemos olimpinėse žaidynėse austrai dvejetų kategorijoje užėmė 4-ą vietą. 2019 m. pasaulio čempionate pelnyti pirmieji medaliai - bronzos medaliai dvejetų ir sprinto rungtyse, bei sidabras mišrios estafetės įskaitoje. 2020 m. Europos čempionai estafetėje.
2022 m. žiemos olimpiadoje austrų duetas dalyvavo dvejose rungtyse. Dvejetų kategorijoje iškovotas bronzos medalis, o mišrios estafetės varžybose kartu su Austrijos nacionaline rinktine pelnytas sidabras.
Aleksandro aikštė
dešinėje|miniatiūra|250x250px|Centre – Weltzeituhr (pasaulio laikrodis) Aleksandro aikštė  – aikštė Berlyne, Vokietijoje.
Kadaise Ochsenmarkt (jaučių turgumi) vadinta vieta buvo galvijų ir vilnos prekyvietė. Pavadinimas buvo pakeistas 1805 m. Berlyną aplankiusio caro Aleksandro I garbei. Tuomet aikštę puošė Karlo fon Gotardo kurta kolonada. Vėlesniais metais aplink aikštę iškilo namai ir parduotuvės, buvo įrengta turgavietė bei tramvajų linija. Aikštė tapo viena judriausių miesto vietų. 1929 m. mėginta kurti aplinką, bet iškilo tik du Pėterio Bėrenso pastatai – Aleksanderhaus ir Berolinahaus. Didžioji dalis pastatų buvo sunaikinti Antrojo pasaulinio karo metu, todėl dabar aikštę supa XX a. 7 deš. pastatyti pastatai, tarp jų – Forum Hotel ir Berlyno televizijos bokštas.
Ši aikštė yra viena labiausiai lankomų Berlyno vietų, per dieną aikštę aplanko apie 360 tūkst. žmonių. Labiausiai lankomi objektai – televizijos bokštas, Nikolajaus kvartalas ir Raudonoji rotušė.
Aaron Olugbogi
Aronas-Palimerinas Olugbodžis (g. 2001 m. birželio 2 d.) – Nigerijos futbolininkas, saugas.
Glacis United
2021 m. vasarą persikėlė į Europą ir rungtyniavo Glacis United FC (Gibraltaras).
2022 m. Pirma lyga
Nuo 2022 m. vasaros rungtyniavo Alytaus „Dainavoje“. 2022 m. rugpjūčio 5 d. rungtynėse prieš FK Garliava] debiutavo Pirmoje lygoje.
2022 m. spalio 17 d. pasižymėjo pelnydamas du įvarčius rungtynėse prieš Žalgiris B. Vilniečiai palaužė varžovus rezultatu 3:2, o dzūkams Olugbodžis pelnė pirmąjį įvartį, po kurio dzūkai pirmavo 1:0. Vėliau tiksliu smūgiu išlygino rezultatą 2:2, tačiau alytiškiai pralaimėjo.
2023 m. A lyga
2023 m. atstovavo „Dainavos“ klubui. 2023 m. kovo 4 d. debiutavo A lygoje rungtynėse prieš FC Hegelmann.
2023 m. kovo 18 d. pelnė įvartį A lygos rungtynėse prieš Bangos klubą.
2023 m. gegužės 13 d. pasižymėjo dviem įvarčiais A lygos rungtynėse prieš „Riterių“ klubą. Nigerietis pelnė trečiąjį ir penktąjį rungtynių įvarčius. Dzūkai sutriuškino varžovus rezultatu 5:0.
Statistika
Spalvų reikšmės:
Liadsko valsčius
Liadsko valsčius – buvęs administracinis-teritorinis vienetas dabartinėje vakarų Baltarusijos teritorijoje. Centras – Liadskas, vėliau – Dambrava.
Istorija
Įkurtas XIX a. Vilniaus gubernijoje. 1920 m. gegužės 17 d. reformuotas į Dambravos valsčių.
Gyvenvietės
Valsčiaus gyvenvietės 1870 m. (skliausteliuose – baltarusiškai):
Zion Williamson
Zajonas Latifas Viljamsonas (, g. ) – JAV krepšininkas, žaidžiantis NBA lygoje besivaržančioje Naujojo Orleano „Pelicans“ komandoje.
2019 m. NBA naujokų biržoje Viljamsoną pirmuoju šaukimu pasirinko „Pelicans“. Jis buvo įtrauktas į 2020 m. pirmąją NBA simbolinę naujokų komandą. 2021 m. tapo ketvirtuoju jauniausiu NBA žaidėju, išrinktu į Visų žvaigždžių rungtynes.
Ankstyvasis gyvenimas
Zajonas Viljamsonas gimė Solsberyje, Šiaurės Karolinoje. Be krepšinio, Viljamsonas žaidė futbolą ir amerikietiškąjį futbolą. Būdamas penkerių metų jis užsibrėžė tikslą tapti koledžo krepšinio žvaigžde. Būdamas devynerių metų Viljamsonas pradėjo keltis kiekvieną rytą 5 val. ryto, kad eitų treniruotis. Jis rungtyniavo jaunimo lygose, kur jį treniravo mama, ir žaidė Samterio „Falcons“ mėgėjų atletikos sąjungos komandoje, kur susidurdavo su ketveriais metais vyresniais varžovais. Vėliau pradėjo treniruotis su savo patėviu, buvusiu koledžo krepšininku Li Andersonu, kad patobulintų savo, kaip įžaidėjo, įgūdžius. Vėliau prisijungė prie Jonakino vidurinės mokyklos Marione, Pietų Karolinoje, krepšinio komandos, kurioje jį vėl treniravo motina, ir per rungtynes vidutiniškai pelnydavo po 20 taškų. Vidurinėje mokykloje Viljamsonas buvo įžaidėjas ir per dvejus metus pralaimėjo tik trejas rungtynes. 2013 m. jis vadovavo savo komandai, kuri pasiekė 8–1 rezultatą ir iškovojo konferencijos nugalėtojos titulą.
Pirmasis sezonas (2019–2020 m.)
2019 m. NBA naujokų biržoje Z. Viljamsoną pirmuoju šaukimu pasirinko Naujojo Orleano „Pelicans“. 2019 m. spalio 13 d. prieš sezoną Viljamsonui plyšo meniskas. Krepšininkas debiutavo po trijų mėnesių, sausio 22 d., 121:117 pralaimėjus San Antonijo „Spurs“. Jis žaidė 18 minučių ir finišavo su 22 taškais ir 7 atkovotais kamuoliais, o ketvirtajame ketvirtyje per 3 minutes pelnė 17 taškų iš eilės.
Per pirmąsias aštuonerias rungtynes Viljamsonas ketveriose rungtynėse iš eilės pelnė bent 20 taškų – tai ilgiausia visų šio sezono naujokų serija. Vėliau jis tapo pirmuoju paaugliu NBA istorijoje, kuriam pavyko pelnyti bent 20 taškų per 10 rungtynių iš eilės. Kovo 1 d. Viljamsonas pelnė 35 taškus ir atkovojo 7 kamuolius 122:114 pralaimėdamas Los Andželo „Lakers“ ekipai.
Zajonas Viljamsonas baigė savo debiutinį sezoną, vidutiniškai pelnydamas 22,5 taško (58,3 proc. taiklumas), atkovodamas 6,3 kamuolio ir atlikdamas 2,1 rezultatyvaus perdavimo per rungtynes. Jis užėmė pirmąją vietą tarp visų naujokų pagal pelnomus taškus per rungtynes, antrąją vietą pagal atkovotus kamuolius per rungtynes ir pirmąją vietą pagal atkovotus kamuolius puolime. Rugsėjo 15 d. Viljamsonas buvo įtrauktas į pirmąją NBA simbolinę naujokų komandą.
Visų žvaigždžių rungtynės (2020–2021 m.)
2021 m. vasario 12 d. jis pelnė 36 taškus pergalėje prieš Dalaso „Mavericks“ (143:130). Rungtynes baigė pataikydamas 14 iš 15 metimų iš aikštės ir tapo jauniausiu NBA istorijoje žaidėju, pelniusiu 30 taškų 90 proc. taiklumu. 2021 m. vasario 23 d. Viljamsonas buvo atrinktas į savo pirmąsias NBA Visų žvaigždžių rungtynes. 2021 m. kovo 21 d. žaidėjas pelnė 30 taškų ir atkovojo 6 kamuolius pergalėje 113:108 prieš Denverio „Nuggets“.
Zajonas Viljamsonas susilygino su Kareem Abdul-Jabbar rekordu – turėjo ilgiausią bent 20 pelnytų taškų rungtynių su 50 proc. taiklumu seriją per pirmuosius karjeros du sezonus nuo 1954–55 m. Galiausiai ši serija išaugo iki 25 rungtynių iš eilės ir aplenkė Krepšinio šlovės muziejaus narius Wilt Chamberlain ir Karl Malone, taip pat susilygino su Shaquille O'Neal 25 tokių rungtynių iš eilės rekordu, o nuo 1980 m., kai prasidėjo tritaškių era, joks kitas žaidėjas nebuvo pasiekęs ilgesnės serijos.
Operacija ir rungtynių praleidimas (2021–2022 m.)
Tarpsezonio metu Viljamsonas patyrė dešinės pėdos lūžį, po kurio jam buvo atlikta operacija. Rugsėjo pabaigoje komandos atstovai tikėjosi, kad jis bus pasirengęs grįžti iki sezono pradžios. Spalio viduryje jo numatomo sugrįžimo terminas buvo pratęstas iki gruodžio mėn. Gruodžio viduryje paskelbta, kad sužalojimas lėtai gyja ir jis greičiausiai negalės žaisti dar 4–6 savaites, o galimas sugrįžimas į rikiuotę – maždaug per Visų žvaigždžių pertrauką. Kovo viduryje paskelbta, kad Zajonas Viljamsonas šį sezoną nežais.
Sutarties pratęsimas ir sezoną baigusi trauma (2022–2023 m.)
2022 m. liepos 6 d. Z. Viljamsonas su Naujojo Orleano „Pelicans“ pasirašė penkerių metų sutarties pratęsimą, kurio garantuota vertė – 193 mln. dolerių, o jei 2022–2023 m. sezone pateks į NBA simbolinę komandą – 231 mln. dolerių. 2022 m. spalio 4 d. jis sugrįžo po traumos ir pelnė 13 taškų, atkovojo 4 kamuolius, atliko 1 rezultatyvų perdavimą bei perėmė 1 kamuolį per priešsezonio rungtynes prieš Čikagos „Bulls“ (129:125).
Spalio 19 d. Viljamsonas sugrįžo į reguliarųjį sezoną ir pergalėje 130:108 prieš Bruklino „Nets“ surinko 25 taškus, atkovojo 9 kamuolius, atliko 3 rezultatyvius perdavimus ir perėmė 4 kamuolius. Gruodžio 2 d. pelnė 30 taškų, atkovojo 15 kamuolių bei atliko aštuonis rezultatyvius perdavimus ir 117:99 rezultatu nugalėjo San Antonijo „Spurs“ ekipą. Gruodžio 9 d. krepšininkas pelnė 35 taškus, atkovojo 7 kamuolius, perėmė 4 kamuolius ir blokavo 1 kamuolį 126:117 pergalėje prieš Finikso „Suns“. Paskutinėmis rungtynių sekundėmis atliktas paskutinis jo dėjimas sukėlė „Pelicans“ ir „Suns“ žaidėjų susistumdymą. Gruodžio 12 d. Zajonas Viljamsonas pripažintas geriausiu NBA Vakarų konferencijos 8-osios savaitės (gruodžio 5–11 d.) žaidėju – tai buvo jo pirmasis NBA savaitės žaidėjo apdovanojimas. Jis atvedė Naująjį Orleaną į nepralaimėtą 3-0 savaitę, per kurią vidutiniškai pelnė 33,0 taško ir atkovojo 8,3 atšokusio kamuolio, iš žaidimo pataikydamas 70,4 % metimų. Gruodžio 28 d. pelnė 43 taškus pergalėje 119:118 prieš Minesotos „Timberwolves“. 2023 m. sausio 2 d. Viljamsonas buvo išbrauktas iš rikiuotės dėl pakinklinės sausgyslės traumos. Iš pradžių komandos atstovai tikėjosi, kad jis bus pasirengęs grįžti iki sausio pabaigos. 2023 m. sausio 26 d. jis buvo atrinktas antrą kartą dalyvauti NBA Visų žvaigždžių rungtynėse, tačiau dėl traumos jį pakeitė Anthony Edwards. Vasario 13 d. komandos atstovai nurodė, kad po Visų žvaigždžių pertraukos Viljamsonas praleis kelias savaites. Vėliau, balandžio pradžioje, komanda patvirtino, kad žaidėjas vėl praleis likusią reguliariojo sezono dalį.
Sodalė II
Sodalė II – kaimas Kelmės rajono savivaldybėje, 4 km nuo Kražių.
Šakotuvas
Šakotuvas – kokio nors tinklo įtaisas, į vieną tašką jungiantis daugelį ryšio, elektros ir pan. linijų, ateinančių iš įvairių tinklo mazgų. Tai gali būti:
Kanuriai
Kalba giminingomis kanurių kalbomis, kurios priklauso Sacharos kalbų grupei.
Etninės subgrupės
thumb|left|kanūrių kalbos Kanuriai yra dalinami į kelias etnines subgrupes, kurios kalba skirtingomis kalbomis:
Istorija
Kanurių protėviai į derlingas Čado ežero pakrantes atsikėlė apie VII a. iš šiaurės, kuomet išstūmė arba asimiliavo daugumą vietos tautų, kurios kalbėjo čadinėmis bei Centrinio Sudano kalbomis. Tapę sėsliais žemdirbiais, jie išsiskyrė savo gyvenimo būdu nuo jiems lingvistiškai giminingų tubų ir zaghavų.
Kosovo vyrų futbolo rinktinė
Kosovo vyrų futbolo rinktinė – nacionalinė futbolo rinktinė, atstovaujanti Kosovui. FIFA ir UEFA narė nuo 2016 m., valdoma Kosovo futbolo federacijos.
Kanuriai
Istorija
Pirmoji kanurių valstybė buvo Kanemas, VII a. įkurtas į šiaurės rytus nuo Čado ežero, kurioje formavosi atskiras kanurių subetnosas kanembu, tačiau didelė dalis jų apsigyveno ir į šiaurės vakarus, vakarus bei pietvakarius nuo ežero. XI a. kanembu priėmė islamą ir sparčiai perėmė arabišką kultūrinę įtaką, kuri atėjo Transsacharinės prekybos keliais.
Kosovo vyrų futbolo rinktinė
Istorija
Kosovo rinktinė sudaryta XX a. pab., byrant Jugoslavijai. Pradžioje ji žaidė neoficialias varžybas prieš klubus, 2005 m. dalyvavo neoficialiame KTFF (Turkų Kipro futbolo federacijos) 50-dešimtmečio turnyre, žaidė porą rungtynių su Albanija, taip su ne FIFA nariu Monaku. 2008 m. Kosovo futbolo federacija pateikė prašymą įstoti į FIFA, bet šis prašymas buvo atmestas motyvuojant tuo, kad Kosovas nėra tarptautiniu mastu pripažinta valstybė. 2012 m. žymūs iš Kosovo kilę albanų futbolininkai (Lorikas Cana, Džerdanas Šakiris, Granitas Džaka, Valonas Behrami) pateikė peticiją FIFA prezidentui Zepui Blateriui dėl Kosovo federacijos pripažinimo. FIFA leido Kosovui žaisti oficialias rungtynes, bet dėl to protestą paskelbė Serbija. 2014 m. FIFA suteikė galimybę Kosovui ir Kosovo klubams žaisti oficialias varžybas prieš FIFA nares (išskyrus buvusios Jugoslavijos šalis), su sąlyga, kad nebus demonstruojami Kosovo nacionaliniai simboliai, grojamas himnas. 2014 m. kovo 5 d. Kosovo vyrų futbolo rinktinė sužaidė savo pirmas FIFA sankcionuotas varžybas su Haičio rinktine. 2016 m. Kosovas oficialiai tapo UEFA ir FIFA nariu, rinktinei buvo leista žaisti atrankoje į 2018 m. pasaulio futbolo čempionatą.
Kanuriai
Istorija
Kuomet Kanemą XV–XVI a. nusiaubė klajokliai bulalai, kanembu valstybingumo tradiciją perėmė vakariniai kanuriai, kurie sukūrė Borno valstybę, galingiausią regiono karalystę iki pat XIX a. Joje formavosi centrinių kanurių subetnosas. Dar vienas valstybę turėjęs subetnosas buvo mangai, kurie 1736 m. įkūrė Zinderio miestą ir iš čia kontroliavo galingą Damagaramo karalystę.
XIX a. pabaigoje Borno karalystė ir kanurių teritorijos buvo padalintos tarp trijų kolonijinių valstybių ir keturių kolonijinių valdų. Didžioji kanurių dalis atiteko Britų Nigerijai, likusios dalys – Prancūzijos Ekvatorine Afrikai, Prancūzijos Vakarų Afrikai, ir Vokietijos Kamerūnui.
Nigerijos sudėtyje Borno valstybė išlaikė savo tradicinę monarchiją, kuri tęsiama iki mūsų dienų. Maiduguryje reziduojančio monarcho (tituluojamo šehu) simbolinę valdžią pripažįsta ir kanuriai, gyvenantys kitose šalyse. Tuo remdamiesi, kai kurie kanurių nacionalistai kalba apie viso kanurių gyvenamo regiono, Didžiosios Kanowra (532, 460 km²) suvienijimą
Kanuriai yra svarbūs Nigerijos ir Nigerio politikoje. Šiai etninei grupei priklausė tokios asmenybės kaip Waziri Ibrahim, Sani Abacha (Nigerijos valstybės galva 1993–1998 m.), Mamane Oumarou (Nigerio Ministras Pirmininkas), Mamadou Tandja (Nigerio Prezidentas 1999–2010 m.)
FK Lampėdžiai
Kauno „Lampėdžiai“ – Lietuvos futbolo klubas iš Kauno.
Istorija
Klubas 2009 m. debiutavo III lygoje, tačiau po to sezono dalyvauja tik neoficialiuose turnyruose.
Leipcigo aikštė
dešinėje|miniatiūra|250x250px|Vaizdas iš viršaus, 2016 m. Leipcigo aikštė  – aštuonkampė aikštė Berlyne, Vokietijoje. Palei aikštę eina Leipcigo gatvė (Leipziger Straße), o į rytus nuo aikštės yra Potsdamo aikštė (Potsdamer Platz). Aikštė buvo sugriauta Antrojo pasaulinio karo metu, Šaltojo karo metu buvo Berlyno sienos dalis ir buvo laikoma niekieno žeme. Dabar aikštė atstatyta pagal senąjį planą, pastatai kiek sumoderninti.
Prieš karą aikštėje buvo įsikūrusi Reichsmarineamt (Reicho laivyno biuras, iš pradžių įkurtas Nr. 13, 1900-aisiais persikėlė į Nr. 17 / Voßstraße Nr. 20), Wertheim pavyzdinė universalinė parduotuvė (nr. 12-13), Mosse-Palais (vokiečių leidėjo būstinė, Nr. 15), viešbutis Palast-Hotel (Nr. 18-19) ir Prūsijos žemės ūkio ministerija (Nr. 6-9). Šiandien aikštėje įsikūrusi Kanados ambasada ir Amerikos žydų komitetas. Taip pat yra išlikusi nedidelė Berlyno sienos dalis, esanti pietinėje aikštės pusėje.
Ukmergės apskritis
Ukmergės apskritis – buvęs administracinis-teritorinis vienetas Abiejų Tautų Respublikoje, Rusijos Imperijoje ir Lietuvos Respublikoje. Centras – Ukmergė.
Centrinio Sudano kalbos
Centrinio Sudano kalbos – kalbų pošeimė, savo ruožtu priskiriama didesnei Nilo-Sacharos kalbų šeimai, paplitusi vidurinėje Afrikoje (pietų Čade, vakariniame Pietų Sudane, Centrinės Afrikos Respublikoje, šiaurės rytų KDR ir gretimose teritorijose Ugandoje).
Kauno centrinis paštas
miniatiūra|230px|left|Operacijų salė miniatiūra|230px|left|1930 m. miniatiūra|230px|left|Pašto ženklas, 2011 m.
Istorija
Pašto rūmams statyti parinktas tuomet mediniais gyvenamaisiais namais užimtas sklypas, kuris buvo įtrauktas į 1847 m. caro patvirtintą Kauno miesto vystymo projektą. 1929 m. paskelbtas rūmų projekto konkursas. Geriausiu buvo išrinktas inžinieriaus Felikso Vizbaro projektas. Kiek anksčiau projektą buvo parengęs ir Pašto valdybos inžinierius Kleopas Gaigalis. Inžinerinę projekto pusę tvarkė Jonas Kriščiukaitis. Rūmai statyti 1930-1931 m., jų atidarymas įvyko 1932 m. sausio 2 d.
Rūmų statyba
Statybos pradžia buvo siejama su jubiliejiniais 1930 m., paskelbtais Vytauto Didžiojo metais. Pašto pastatas buvo dedikuotas Vytauto Didžiojo 500 metų mirties metinėms. Į objekto statybas buvo pritraukti tik vietiniai rangovai, naudotasi išimtinai vietinėmis medžiagomis, apsieita be užsienio specialistų. Paštą statė rangovai J. Grodzenskis ir J. Kaplanas. Liftus įrengė akcinė bendrovė „Nemunas“, centrinį šildymą pravedė brolių Finkelšteinų bendrovė, stalių darbus atliko fabrikas „Universal“, langų ir durų konstrukcijas - D. Aranauskas, krištolo stiklus - J. Kameneckis, mozaikinio betono laiptus - L. Tipografo įpėdiniai, gipso lipdinius - I. Smukliarskis, vandentiekį ir kanalizaciją - broliai Kurliandčikai, elektros įrangą ir prietaisus sumontavo akcinė bendrovė Lietuvos „Philips“, F. Sidreris.